‘આજે સવારે તેણે ફોન કરી મને કહ્યું કે આજે નિલયને લઈને જરૂર આવજો. જરૂર તેણે કોઈ માર્ગ શોધ્યો હશે માટે જ આમ કહ્યું એટલે હું નિલયને લઈને આવ્યો છું. પણ તે આ રીતે પોતાના વાળ ઉતારીને આવશે અને નિલયને પ્રોત્સાહિત કરશે તે મેં જરાય ધાર્યું ન હતું. આટલી ઉંમરે આવો નિર્ણય લેવો અને તે પાળવાની નૈતિક હિંમત હોવા માટે સ્નેહાને દાદ દેવી જરૂરી છે અને તેના માતા-પિતાએ પણ તેને સાથ આપ્યો માટે તેઓ પણ અભિનંદનને પાત્ર છે.તમે અને તમારા શ્રીમતી બહુ ભાગ્યશાળી છો કે તમને આવી દીકરી મળી છે.’